Πώς μπορώ να επικοινωνήσω με τους χρήστες μου και να κάνω διαθέσιμη την αρχή πιστοποίησής μου;
Όταν ο Βοηθός πιστοποιητικών δημιουργήσει την αρχή πιστοποίησής σας, χρησιμοποιήστε το κουμπί «Πρόσκληση μέσω email…» για να συντάξετε ένα email με συνημμένο το αρχείο ρύθμισης παραμέτρων. Πρέπει να παράσχετε τις διευθύνσεις email των χρηστών που θα ζητούν πιστοποιητικά από εσάς.

Τι είναι ο φάκελος «Αρχή πιστοποίησης»;
Αυτός ο φάκελος περιέχει αρχεία που συνθέτουν την αρχή πιστοποίησής σας. Περιλαμβάνουν το αρχείο ρύθμισης παραμέτρων και πιστοποιητικά από τα οποία αποτελείται η αρχή πιστοποίησης. 

Πώς μπορώ να παρέχω στους χρήστες μου τα πιστοποιητικά της αρχής πιστοποίησής μου;
Για να μπορούν οι χρήστες σας να χρησιμοποιούν επιτυχώς τα πιστοποιητικά τους, πρέπει να τους δώσετε τα πιστοποιητικά που έχετε δημιουργήσει για την αρχή πιστοποίησής σας. Ο Βοηθός πιστοποιητικών θα δημιουργήσει αυτόματα ένα αρχείο PEM (.pem) που περιέχει αυτά τα πιστοποιητικά. Το αρχείο αυτό βρίσκεται στον φάκελο «Αρχή πιστοποίησης». Θα πρέπει να παρέχετε αυτό το αρχείο .pem στους χρήστες σας από μια ασφαλή τοποθεσία. Για πρόσθετη ασφάλεια, μην τους στείλετε αυτό το αρχείο μέσω email. Διαθέστε το σε έναν ασφαλή διακομιστή αρχείων, σε ένα αποθετήριο LDAP ή χρησιμοποιήστε αφαιρούμενους δίσκους. Όταν ο χρήστης ανοίξει το αρχείο .pem, η Πρόσβαση στην κλειδοθήκη θα τους βοηθήσει να ορίσουν τα πιστοποιητικά της αρχής πιστοποίησης ως «αξιόπιστα». Για τα μη αξιόπιστα πιστοποιητικά θα εμφανίζεται το κείμενο «Αυτό το πιστοποιητικό ρίζας δεν είναι αξιόπιστο».

Πώς θα εκδίδω νέα πιστοποιητικά στους χρήστες πριν τη λήξη των πιστοποιητικών τους;
Όταν λαμβάνετε ένα email με αίτημα υπογραφής πιστοποιητικού (CSR) από έναν χρήστη, φροντίστε να αποθηκεύσετε το email ώστε να μπορείτε να ανανεώσετε στο μέλλον το πιστοποιητικό του συγκεκριμένου χρήστη. Για να εκδώσετε ένα νέο πιστοποιητικό, κάντε κλικ στο συνημμένο στο email. Να εκδίδετε νέα πιστοποιητικά πριν την ημερομηνία λήξης των παλιών ώστε οι χρήστες σας να μην χρειάζεται να σας ζητούν νέα πιστοποιητικά.